Príloha v K protokolu 7
Záznam o porozumení 
Diagonálna kumulácia pôvodu ustanovená v článku 4 tohto protokolu sa uplatní medzi stranami Stredoeurópskej dohody o voľnom obchode odo dňa vykonávania tohto protokolu.
Vo vzťahu k ostatným krajinám diagonálnej kumulácie uvedeným v článku 4 tohto protokolu sa uplatní iba ak krajiny uvedené v tomto článku uzatvorili dohodu o voľnom obchode alebo dohodu zakladajúcu colnú úniu obsahujúcu identické pravidlá pôvodu medzi sebou navzájom. Pre každú krajinu uvedenú v článku 4, ktorá nespĺňa túto podmienku dňom nadobudnutia platnosti tohto protokolu, sa článok 4 začne používať dňom nadobudnutia platnosti dohody o voľnom obchode alebo dohody zakladajúcej colnú úniu obsahujúcej identické pravidlá pôvodu medzi touto krajinou a poslednou z krajín už uplatňujúcich diagonálnu kumuláciu.
Každý odkaz na článok 4 uvedený v tomto protokole  sa uplatní v súlade s týmto  záznamom o porozumení.